Grécke národné vodnopólové družstvo mužov

Grécke národné vodnopólové družstvo mužov je národné družstvo mužov, ktoré reprezentuje Grécko v medzinárodných vodnopólových súťažiach a priateľských zápasoch. Funguje pod záštitou Kolymbitiki Omospondia Ellados (KOE). Patrí medzi širšiu špičku vodnopólových celkov Európy i sveta a zúčastňuje sa pravidelne všetkých medzinárodných podujatí organizovaných Medzinárodnou plaveckou federáciou. Jeho najväčšie úspechy sú 2 bronzové medaily z majstrovstiev sveta, striebro zo Svetového pohára 1997 a 2 bronzové medaily zo svetovej ligy.

Vrcholné podujatia 
Na olympijské hry sa grécke družstvo kvalifikovalo 15-krát, ale nikdy sa mu nepodarilo získať medailu. Najbližšie k nej bolo na Letných olympijských hrách 2004 v domácich Aténach, kde skončilo na 4. mieste. V boji o bronz prehralo s družstvom  tesne . Na olympiáde v Londýne 2012 sa nedostalo ani do štvrťfinále turnaja a skončilo na celkovom 9. mieste.

Na majstrovstvách sveta dosiahlo družstvo 2 medaily, najprv v roku 2005, keď si v kanadskom Montreale v súboji o bronz poradilo s  po predĺžení. 2 roky predtým, v Barcelone, rovnako v boji o 3. miesto nestačilo na výber Srbska a Čiernej Hory. Po 6-ročnej prestávke, keď sa na MS neprebojovalo, sa prestavilo na MS 2013 pri svojom 12. štarte a obsadilo 6. miesto. Druhú medailu, rovnako bronzovú, vybobovalo v roku 2014, v ruskej Kazani. V súboji o medailu zvíťazilo nad .

Na majstrovstvách Európy sa prvýkrát predstavilo grécke družstvo až v roku 1970, ale doteraz na nich nedosiahlo medailový úspech. Umiestnenie do 6. miesta dosiahlo až v roku 1991, keď šampionát organizovali grécke Atény. O 8 rokov neskôr v talianskej Florencii sa prvýkrát dokázalo prebojovať do semifinále turnaja. Ale ani v ňom ani v súboji o bronz už nestačilo na svojich súperov a skončilo celkovo na 4. mieste. Účasť v semifinále zopakovalo aj v roku 2016, na šampionáte v srbskom Belehrade.

Družstvo sa 14-krát zúčastnilo svetovej ligy a 2-krát skončilo na bronzovej priečke. Z 8-ich účastí na svetovom pohári vybojovalo v roku 1997 historické striebro, keď v domácich Aténach nestačilo až vo finále, družstvu USA vtedy podľahlo . Grécke družstvo sa tiež zúčastnilo 13-krát turnaja Stredozemných hier, na ktorých vybojovalo 4 medaily, všetky bronzové.

Výsledky 
Olympijské hry

Majstrovstvá sveta

Majstrovstvá Európy

Svetová liga
 2002: 4. miesto
 2003: 5. miesto
 2004:  3. miesto
 2005: 6. miesto
 2006:  3. miesto
 2007: kvalifikačné kolo
 2008: 8. miesto
 2009: kvalifikačné kolo
 2010: kvalifikačné kolo
 2011: kvalifikačné kolo
 2012: kvalifikačné kolo
 2013: kvalifikačné kolo
 2014: kvalifikačné kolo
 2015: kvalifikačné kolo
 2016:  3. miesto
 2020:  3. miesto

Svetový pohár
 1979: nekvalifikovalo sa
 1981: nekvalifikovalo sa
 1983: nekvalifikovalo sa
 1985: 8. miesto
 1987: 8. miesto
 1989: nekvalifikovalo sa
 1991: nekvalifikovalo sa
 1993: 7. miesto
 1995: 8. miesto
 1997:  2. miesto
 1999: 7. miesto
 2002: 5. miesto
 2006: 7. miesto
 2010: nekvalifikovalo sa
 2014: nekvalifikovalo sa
 2018: nekvalifikovalo sa

Stredozemné hry
 1951:  3. miesto
 1955: nezúčastnilo sa
 1959: nezúčastnilo sa
 1963: nezúčastnilo sa
 1967: 4. miesto
 1971: 4. miesto
 1975: 4. miesto
 1979: 4. miesto
 1983: 5. miesto
 1987: 4. miesto
 1991:  3. miesto
 1993:  3. miesto
 1997: nezúčastnilo sa
 2001: 7. miesto
 2005: 5. miesto
 2009: 7. miesto
 2013:  3. miesto
 2018:  2. miesto
 2022: 5. miesto

Referencie

Pozri aj 
 Grécke národné vodnopólové družstvo žien

Iné projekty

Externé odkazy 
 Oficiálna stránka Kolymbitiki Omospondia Ellados 
 Grécke družstvo na oficiálnej stránke OH 2012 
 Štatistický portál todor66.com 

Národné vodnopólové družstvá
Vodné pólo
Národné